Document ID: 32005D0813

KOMISJONI OTSUS,
15. november 2005,
millega muudetakse otsuse 2002/308/EÜ (millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud) I ja II lisa
(teatavaks tehtud numbri K(2005) 4394 all)
(EMPs kohaldatav tekst)
(2005/813/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, (1) eriti selle artikleid 5 ja 6,
ning arvestades järgmist:
(1)
Komisjoni otsusega 2002/308/EÜ (2) kehtestatakse teatavate kalahaiguste suhtes heakskiidetud vööndite ja muudes vööndites asuvate heakskiidetud kalakasvanduste loetelu.
(2)
Itaalia on esitanud põhjendused viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite staatuse saamiseks oma territooriumi teatavatele vöönditele. Esitatud dokumentidest ilmneb, et need vööndid vastavad direktiivi 91/67/EMÜ artikli 5 nõuetele. Seepärast tuleb neile anda heakskiidetud vööndi staatus ja lisada need heakskiidetud vööndite loetellu.
(3)
Soome on esitanud põhjendused viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite staatuse saamiseks nendele oma territooriumi osadele, mille suhtes ei rakendata tauditõrje erimeetmeid pärast VHSi puhanguid teatavatel rannikualadel. Pärast komisjoni talituste ja Soome esindajate kohtumist 5. juulil 2005 võttis Soome oma taotluse rannikualade VHSi-vabaks kuulutamise kohta tagasi. Esitatud dokumentidest ilmneb, et IHNi suhtes vastab kogu Soome territoorium ja VHSi suhtes Soome mandriosa direktiivi 91/67/EMÜ artikli 5 nõuetele. Seepärast tuleks neile Soome piirkondadele anda VHSi ja IHNi suhtes heakskiidetud vööndi staatus ja lisada nad heakskiidetud vööndite loetellu.
(4)
Kuna mõne Soome jõe lähe on Venemaal, peaks Soome pärast heakskiidetud vööndi staatuse saamist jälgima olukorda sellise jõe valgalal erilise hoolega komisjoni otsusega 2003/634/EÜ (3) kinnitatud kava kohaselt.
(5)
Austria, Prantsusmaa, Saksamaa ja Itaalia on esitanud põhjendused oma territooriumi heakskiitmata vööndis asuvatele teatavatele kalakasvandustele VHSi ja IHNi suhtes heakskiidetud kalakasvanduse staatuse saamiseks. Esitatud dokumentidest ilmneb, et need kalakasvandused vastavad direktiivi 91/67/EMÜ artikli 6 nõuetele. Seepärast tuleks neile anda heakskiitmata vööndis asuva heakskiidetud kasvanduse staatus ja lisada need heakskiidetud kasvanduste loetellu.
(6)
Itaalia on teatanud IHNi leiust kahes kalakasvanduses, mida varem peeti sellest haigusest vabaks. Ent need kalakasvandused on endiselt vabad VHSist. Seega ei tuleks neid kalakasvandusi otsuses 2002/308/EÜ enam nimetada IHNi-vabaks.
(7)
Seepärast tuleks otsust 2002/308/EÜ vastavalt muuta.
(8)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2002/308/EÜ muudetakse järgmiselt:
1.
I lisa asendatakse käesoleva otsuse I lisas esitatud tekstiga.
2.
II lisa asendatakse käesoleva otsuse II lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 15. november 2005

Labels: 0
18
6